ก๋วยเตี๋ยวหมูตำลึง หมูตุ๋น ก๋วยเตี๋ยวต้มยำแบบใส่ใบตำลึงมาด้วย ช่างเป็นก๋วยเตี๋ยวที่อุดมไปด้วยวิตามินและเกลือแร่จริงๆ แถมเครื่องต้มยำยังให้มาแบบจัดหนัก ถั่วลิสงคั่ว พริกป่น หมูสับ หมูต้ม เครื่องใน จะกินน้ำแห้งก็เข้มข้นไม่ต่างกัน แถมร้านนี้ยังมีทีเด็ด ที่ใครไปแล้ว ต้องสั่งมากินคู่กับก๋วยเตี๋ยว นั่นคือ "เกี๊ยวทอด" ที่อร่อยจนหมดไปในพริบตา เพราะหมูสับที่เป็นไส้ในของเกี๊ยวซึ่งใส่มาให้อย่างตู้ม ผสมใบตำลึงสับลงไปด้วยอย่างเยอะ รสชาติจึงหวานหอมถึงเนื้อหมูสับ บวกกับเกี๊ยวที่ด้านนอกที่ทอดจนกรอบ และไม่อมน้ำมัน มันช่างฟินจริงๆ